Народът Господен - Страница 3 - ТИ СИ ТОВА ◦◦◦ Tat Tvam Asi ◦◦◦ Thou Art That\nНепрочетено мнение от sum » 02 апр 2009, 12:55\n4) директни сблъсъци на древни българи с библейски евреи\nЕто малко извадки от книгата на Милан Миланов - "Тайните подземия на Б-я" - 1 част\n„За родоначалник на евреите се смята Авраам. При разчитане на хрониките и кореспонденцията на държавата на древните българи в Близкия изток - Мари, се говори за градовете Нахур, Турахи, Саруги и Пелига, които са идентични с роднините на Авраам (Нахор, Тара, Серуга и Пелег). Последните две имена ни отвеждат към Салагон Велики (Сарукин) и към пелазгите (познати после като траки, а също като кимерийци и израилтяни). Споменават се и племената Абам - рам и Якоб - ел, и Бениамин, което се появило на границата на държавата и безпокояло местното население. Очевидно е, че названията на племената са в тясна връзка с Авраам, с внука му Яков, както и с най-малкия син на Яков - Вениамин (чието име води до прокълнатото коляно на евреите).\n… Новото място по пътя за Ханаан е гр. Харан, част от държавата Мари, където се съсредоточават древните българи - хуритите (траки), след унищожаването на гр. Мари от Хамурапи.\nНяколко десетилетия по-късно - в края на ХVІІІ век и нач. на ХVІІ в. пр. н. е., в Египет нахлуват хиксосите, които всъщност са смесица от кимерийски и еврейски племена. Не случайно белите евреи (излаилтяните) се настаняват трайно в поречието на Нил за около 4 века, а еврейският историк Флавий сочи хиксосите за свои прадеди.”\nНепрочетено мнение от stoian » 02 апр 2009, 16:17\nЗа да разберем кои племена са почитали Бога Баал/Бел и къде е Авраам с евреите в цялата работа, хайде да проследим историята по години.\nВ двуречието /Месопотамия/ към 4-3 хилядолетие пр. н. е. шумерите създават своя писменост и дали на човечеството първите книги. Там се появяват първите писмени системи – от пиктограмите и йероглифите до фонетичното писмо, което е залегнало в основите на съвременните азбуки. Използваните в началото пиктограми скоро еволюирали в опростени фонетични символи, а писмеността днес е известна като клиновидна, поради характерните отпечатъци, оставяни от подострените върхове на пръчиците. След съответното приспособяване, писмеността е използвана в Акад, Асирия, Финикия и т.н.. Епоса „Сказание за Гилгамеш” е писан около 2600 г.пр.н.е.\nУчените твърдят, че Аврам /Авраам/ е роден в Ур Халдейски /Северна Месопотамия/. Големият спор между тях е за година на неговото раждане. Едните казват 16, а другите 21 в.пр.н.е.\nДори грубо да приемем, че Авраам е роден 2000 г.пр.Хр., то от този факт не става ясно, колко години преди Авраам в Месопотамия е бил почитан бога Баал/Бел?\nВсички съвременни автори пишат, че Богът Баал/Бел е семитски. Но големият въпрос тук е – семитските племена местно население ли са /живеещи на двуречието/ или са пришълци, които са дошли отнякъде в Месопотамия?\nВ древен Шумер богът на Слънцето се е казвал Дингир – Уту. Според наши изследователи това е бог Тангра.\nВиждаме, че и Баал/Бел е бил много почитан по тези земи.\nНай-важният въпрос за мен е, какво означават думите, че "войната между Баал и Ехова още не е завършена"?\nКога е започнала тази война, някой знае ли?\nНепрочетено мнение от иво » 03 апр 2009, 09:48\nНатъкнах се на друга информация относно раждането на Аврам /Авраам/. В Стария Завет същият носи името Ибрахим. Учените са открили, че Ур не е родния град на Ибрахим /Авраам/.\n„Наскоро открит ръкопис на Стария завет обаче поражда сериозни съмнения относно истинността на тази информация. В гръцкия ръкопис от 3-ти век пр. Хр., който се приема за най-старото копие на Стария завет, намерено досега, никъде не се споменава за “Ур”. Днес много специалисти в областта на Стария завет твърдят, че думата “Ур” е грешна или по-късно добавена. Това означава, че Ибрахим не е бил роден в Ур и може би никога през живота си не е бил в Месопотамия.\nОсвен това имената на някои местности и намиращите се в тях региони са се променили с течение на времето. В наши дни в по-голямата си част Месопотамия обхваща южните крайбрежия на земите на Ирак между реките Тигър и Ефрат. Преди около две хилядолетия обаче за Месопотамия бил приеман един регион по на север, достигащ дори до Харан, и една част от днешната територия на Турция. Следователно, ако приемем, че "земите Месопотамия" в Стария завет са верни, то би било погрешно да мислим, че Месопотамия отпреди две хилядолетия и тази днес имат едно и също географско положение.\nДори и да съществуват сериозни съмнения и несъгласие относно това, че Ур е родният град на Ибрахим, то съществува едно взаимно съгласие, че той е живял в областта Харан и околностите й. Нещо повече, едно малко проучване на Стария завет ще ни даде известна информация, подкрепяща възгледа, че родното място на Ибрахим е Харан. Така например в Стария завет регионът Харан е обозначен като "Арамейска земя" (Битие 11: 31 и 28: 10), също така е казано и че тези, които идват от рода на Ибрахим, са "синове арамейски" (Второзаконие 26: 5). Идентифицирането на Ибрахим /Авраам/ като арамеец показва, че той е прекарал живота си в тази област.”\nНепрочетено мнение от purusha » 03 апр 2009, 10:45\n"семити": Източни народи от бялата раса, които са обитавали или обитават Северна Африка или Предна Азия- араби, сирийци, авреи, абисинци, древните асирийци, вавилонци, и финикийци /по името на Сим или Сем- син на Ной/\nОксфордският речник - т.VIII, с.1838\n„семит”: лице, произхождащо от семитската раса, която включва народите, споменати в Стария завет - като потомци на Сем, първия син на Ной, а именно юдеин, древен жител на Палестина, живеещ в Юдея - Палестинска провинция. За семити се считат още: асирийците, етиопците, сирийците, арабите, а също така и лицата, които говорят като свой роден език един от семитската група езици.\nСпоред Британската енциклопедия, т.ХХ, с.208, семитските езици имат общ произход и се говорят в районите на Месопотамия, Палестина, Сирия, Арабия и Кюрдистан.\nИ между другото - съвременната генетика и история доказаха, че най-малко 95 на сто от съвременните самозвани „евреи” произхождат от средновековните хазари, приели юдаизма – повечето в неговия т. нар. класически вид – талмудизма.\nИсус Христос е бил известен на своите съвременници като юдеин, а не като евреин. И днес историците го определят като такъв. Самият Пилат Понтийски (авторът на надписа на кръста, на който Христос е бил разпънат) пише: Iesus Nazaretus Rex Iudeorum - Исус от Назарет - Цар на юдеите.\nДумата евреин е употребена за пръв път в Новия завет.\nТака че отговора на въпроса за борбата между Баал/Бел и Ехова не трябва да се търси при евреите, а при юдеите – в Стария Завет.\nНепрочетено мнение от sum » 03 апр 2009, 17:03\nАвраам, както и предшествениците му, били част от групата на западносемитските народи. Той и рода му били част от ханаанско-аморейската група (угарити и финикийци, юдеи и израилтяни, моавитяни, амонитяни, едомитяни).\nКои са угаритите?\nДревният град Рас Шамра бил известен в древността като Угарит и е датиран към 7 хил.г.пр. н.е. /!?!?!?!?!?!?/\nИзгубеният град Угарит бил разкопан през 30-те години на 20 век от французите. Начело на разкопките бил френският археолог Клод Шефер, който публикувал през 1948 г. "Stratigraphie comparee et chronologie de l'Asie occidentale"\nНай-важните находки на Шефер били клинописни текстове, написани на угаритски език. За историците те били важен извор за развитието на писмеността и потвърждават твърдението, че писмеността във вида, в който я познаваме, била изобретена от финикийците.\nУгарит е имал добро местоположение, за да бъде център на търговията със запада, както и с цивилизациите на Тигър и Ефрат и с Хетите на север. Всъщност, макар че най-общо се смятал за ханаански град, Угарит бил по някакъв начин васална държава на могъщите и загадъчни Хети, обитаващи земите на север, на територията на съвременна Турция. Хетите завладяват тези земи около 1800 г.пр.н.е., като разбиват Хетийците - народ контролиращ района между 3000 -2000 год. пр.н.е.\nЕто територията на Хетите:\nempire.jpe.jpeg (29.3 KиБ) Видяна 7154 пъти\nЗа съжаление все още науката не е показала ясно връзката между Хетите и голeмия народ на Гетите, населявал днешните земи на Северна България в античността. А че такава връзка съществува, ни показва хилядолетната практика на Тракийските народи да преминават Босфора в двете посоки и да създават големи държави в Мала Азия и на Балканите, и очевидната етимологична аналогия в имената на Хети и Гети.\nИскам да подчертая, че по времето на Хетейците /3000-2000 г.пр.н.е./ никъде не се споменава за бог Баал/Бел. Но пък в Стария Завет в Битие 23 е представен диалог на Авраам с Хетейците, когато погребва жена си Сара:\n„1 Сара живя сто двадесет и седем години; тия бяха годините на Сариния живот.\n2 И Сара умря в Кириат-арва, (който е Хеврон), в Ханаанската земя; и Авраам дойде да жалее Сара и да я оплаче.\n3 И като стана Авраам от покойницата си, говори на хетейците, казвайки:\n4 Пришелец и заселник съм аз между вас; дайте ми място за погребване между вас, <което да е мое>, за да погреба покойницата си пред очите си.\n5 А хетейците в отговор на Авраама му казаха…”\nЗа Авраам стана ясно, че е живял около 2000 г.пр.Хр. и е нормално по неговото време да е контактувал с Хетейците, а не с траките Хети.\nНе знам за вас, но аз си направих труда да прочета тези глави от Стария Завет и установих, че никъде в тях не се споменава за бога Баал!\nАко погледнем обаче историята за траките Хети, които разбиват Хетейците около 1800 г.пр.н.е и завземат тяхната територия, ще видим, че изведнъж на сцената се появява Баал/Бел!!!\nДоказателствата са в „Петокнижието” на Мойсей. Това е първият писмен източник, в който се говори за Баал!\nКога е живял Мойсей?\nТой е живял е в средата на 13 в.пр.н.е.. Така че лесно може да се види логичната връзка, че, когато са дошли траките Хети, тогава са донесли със себе си и своя Бог - Баал/Бел!\nКакви са доказателствата за тази хипотеза?\nДоказателствата са в древния град Угарит! Учените са установили, че преди да бъде унищожен в 12 в..пр.Хр., в него е имало два храма - на Баал в западната част и на Даган на върха на централната могила.\n„Храмът на Даган бил изграден от огромни дялани камъни, подобно на градовете на Хетите на север” - твърдят учените.\nНека поясня, че Угарит сега се намира в днешна Сирия. Но друго е по-интересно, и то е, че в друг голям град, които също е бил унищожен по същото време - Библос /намира се сега в Ливан/, пак е имало два основни храма на Баал и на Даган!\nСветилището на Даган се свързва със шумерския бог Дингир – Уту /Тангра/.\nА светилището на Баал се споменава в книгите "Царства" на Библията. Там пише за храма Баал-Астарта.., и как в „него са се събирали множество поклонници от Месопотамия и долината на Нил”.\nКоя все пак е богинята Астарта?\nТя е финикийска богиня на плодородието, и чувствената любов. В гръцкия вариант това е Ищар, а в римски литературни източници, Астарта е отъждествявана със Селена и Артемида, и по-често - с Афродита. С две думи – богинята Астарта е КИБЕЛА!!!\nТака че мога да твърдя, че в древна Месопотамия със сигурност е имало светилище на Баал-Кибела!!! Но дали е било в Шумер, Акад или Асирия – не знам.\nПроблемът на повдигнатия въпрос за „войната между Баал и Ехова” започва по времето на Мойсей /13 в.пр.Хр./.\nАко сте забелязали, Мойсей е получил скрижалите „на високо в планината”, близо до светилището на Едомците /познато днес с името Петра/.\n…И какво става… През 12 в.пр.Хр., юдеите, начело с йерусалимския цар Йосия унищожават светилището на Баал - храмът на Едомците!\nКак е изглеждал този храм вече го видяхме благодарение на снимката, представена от men!\nА за това, какво пише в Мойсеевото Петокнижие за Баал… по нататък…\nНепрочетено мнение от time » 04 апр 2009, 12:31\nБиблия, Числа гл.25\n"3 Израил се привърза за Ваалфегора; и Господният гняв пламна против Израиля.\n4 Тогава Господ рече на Моисея: Хвани всичките първенци на людете и обеси ги за Господа пред слънцето, за да се отвърне от Израиля Господният яростен гняв.\n5 И Моисей рече на Израилевите съдии: Убийте всеки подчинените си човеци, които се привързаха за Ваалфегора.\n9 А умрелите от язвата бяха двадесет и четири хиляди души."\nНепрочетено мнение от sum » 04 апр 2009, 15:44\nВаал или Баал /въпрос на прочит/ в Библията, разбира се, че е аналог на злото! Това за християните /или юдеите/ е езически Бог. И както са разрушавали светилищата на езическите Богове, така и в Книгата на книгите за християни или юдеи, всичко езическо е представено като зло, привързването към което носи Господния гняв!..\nТака че преди юдеите да напишат своите книги, добре е да се разграничи, колко години преди да се роди еврейският бог /Ехова/ Баал е бил познат на света?\nНай-добрият наш арабист Киряк Цонев пише в своята книга „Баал-гури” за бога Баал следното:\nКакви са изводите, които могат да се направят от цитирания текст:\n1. Баал е бил познат на Балканите преди Шумерите.\n2. Хората, които са дошли в Месопотамия след потопа, са донесли със себе си и Познанието на /за/ Баал.\n3. Когато се появяват семитите /ханаанци, финикийци и т.н./ по бреговете на Средиземно море, Баал вече е бил познат в този район.\n4. След времето на Авраам, Баал се трансформира в аналог на злото!!!\nПо-нататък, в същата глава, Киряк Цонев пише нещо много интересно за главния храм на бога Баал – според изследователя той е запазен до наши дни. Намира се в днешен Ливан, на около 80 км. от столицата Бейрут. Нарича се БААЛБЕК и е един от най-старите градове в света. Неговите руини са прочути с т.нар. Баалбекска веранда.\n„Подпорната стена на Баалбекската веранда – както е наречен комплексът, съграден от неизвестната цивилизация, е съставена от три исполински камъка по над 1500 тона всеки (за сравнение блоковете на най-голямата от египетските пирамиди – Хеопсовата, тежат само по 20 тона). Плочите най-вероятно били докарвани по хълма от планините на Антиливан от каменоломна, където все още лежи „готовата", но още неотделена от скалистия масив четвърта плоча на Баалбекската веранда.”\n94.jpg (30.23 KиБ) Видяна 1784 пъти\n„…Югоизточната основа на храма е изградена от девет реда такива блокове, с размери 11х6х3 метра и тежина повече от 300 тона всеки. Върху тях са положени три колосални мегалитни блока, наречени "Трилитон", с размери 21х5х4 метра и тегло по 800 тона(!). За тях Мишел Алуф пише: "... независимо от грандиозните си размери, те са положени прецизно и са съединени толкова точно, че между тях не може да се вкара игла ..." В кариерата, намираща се на половин километър разстояние, лежи още по-голям блок, наречен "Южният камък", чиито размери са 23х5х4 метра и тегло около 1000 тона(!). Независимо от краткото"Южният камък" разстояние, истинска загадка е, как са били транспортирани тези 800-1000 тонни блокове до мястото на строежа и още повече - по какъв начин са били издигнати на повече от 7 метра височина! При това, положени с изумителна точност. Римляните не са имали технология, с която да пренесат и да положат на такава височина каменни блокове с такива размери и такова тегло. Нещо повече - досега няма известни факти, че която и да е от познатите цивилизации е разполагала с подобна технология. Кой тогава е построил този гигантски фундамент и с каква цел?”\nОт споделено дотук всеки може да си направя заключението, че на земята е съществувала неизвестна за историците цивилизация, която е направила Баалбекската веранда!\nХрамът на Баал до Бейрут не е датиран от учените, но топонимът бал/баал/бел се е запазил във времето. Така до ден днешен градът в Ливан носи името на бога Баал – Баалбек.\nТова означава, че много преди потопа в Черно море /5600 г.пр.н.е./ Баал е бил познат и почитан в онези стари времена!\nНепрочетено мнение от time » 04 апр 2009, 20:28\nЗапочна да става интересно.\nНавлязохме в „ дълбоки води”.\nБаалбекската веранда! Такива мегалити не се строят без цел.\nАко е за да почетат Баал, необходимо ли е чак такива ~1000 тонни камъни да пренасят? И, след като са имали уменията да го направят, трябва да са били наясно, че материята е в края на „веригата”? В такъв случай целта „култ чрез каменни колони” малко се обезсмисля.\nА след като Моисей се е насочил към този район, явно на някого много му е „вадел очите”.\nДруго... аko “много преди потопа в Черно море /5600 г.пр.н.е./ Баал е бил познат и почитан” както в Ливан така и на Балканите, означава че това знание има общ корен много назад във времето. Изглежда се е развивало паралелно на различни места, в периода преди Ной.\nТук се сещам за нещо друго, написано в „Ти си това II”:\n„Но не на всички места Хомо сапиенс еволюирали и придобили такива колосални познания. Хората на Ливанския полуостров използвали неправилно и глупаво силите на всемира и това довело до хлътване на източното крайбрежие на Средиземно море и полуостровът потънал.”\nНепрочетено мнение от VladPomak » 04 апр 2009, 22:56\ntime написа: Започна да става интересно.\nПочвам да се чудя това форум "история" ли е или "мистика, магия и окултизъм"! Вярно е наистина, че официалната наука предпочита да замълчи и дори игнорира факти, за които няма смислено обяснение, но това едва ли е достатъчно основание за развихряне на въображението и зарязване на всякаква връзка с фактите и с рационалното.\nНе може само някакво допускане на някакв автор, без никакви документни доказателства (щото нали една статия от Лъчезар Тошев - депутат в България! - не може да се смята за доказателство, както и да го увъртаме. Човекът само изказва някакво - в най-добрия случай смислено - предположение, но от това до нещо наистина доказано разстоянието е светлинни години) и в пълно противоречие със здравия разум само след 2 пасажа вече да се цитира като чистата и неподлежаща на съмнение истина...\nАз си мислех, че тук се правят опити да се намери истинската ранна история на Българите... Абе, човек се подвежда и лъже докато е жив!\nНепрочетено мнение от sum » 05 апр 2009, 00:56\nНе, time, това с потъването на полуострова е друго събитие и няма връзка с разглежданата тема.\nАз си мислех, че тук се правят опити да се намери истинската ранна история на Българите\nТочно това се опитваме да правим... Тръгни от международното генното изледване на българите с техният уникален 7800 годишен ген... и да видим докъде ще стигнеш...\nПредлагам за повече яснота все пак да видим къде се намират на картата въпросните страни Месопотамия, Финикия, Египет и Хетите.\nПонеже няма такава обобщена карта, затова си позволих да начертая такава. Предварително се извинявам ако териториите не съм ги представил съвсем точно, но целта ми е да се види ориентировъчно кое къде се намира…\nОт написаното в книгата на Киряк Цонев вече стана ясно, че след потопа, ужасените хора от Балканите отиват в Месопотамия и основават първите Шумерски градове. Там те носят със себе си и познанието за своя бог Баал и почитта към него! Годината е около 5600-5500 пр.н.е.!\nВ случая нас ни интересува едната от тях – на Сим и неговата група - семитите. /интересното е, че терминът „семит“ се използва за първи път едва в края на 18 век/\nМного от учените твърдят, че именно семитската раса е в основата на така наречените Ханаанци. А с това събирателно наименование „ханааци” в Библията са наречени финикийците. /Битие. 10:19; Йов 40:25; Ос. 12:7/\nТака Баал става зъл първо в умовете на юдеите, а после и в техните книги!.. И така до днес...\nПоследна промяна от Anonymous на 05 апр 2009, 20:38, променено общо 1 път.


Маркес: Невероятния гол на Макси Родригес ни изхвърли от Мондиала - Мондиал 2006 - Sportal.bg\nМаркес: Невероятния гол на Макси Родригес ни изхвърли от Мондиала\n25 юни 2006 | 02:15\nКапитанът на Мексико Рафаел Маркес бе разочарован след последния съдийски сигнал на мача с Аржентина, който „Ацтеките” загубиха с 1:2 след продължения. Според футболиста на Барселона невероятния гол на Макси Родригес е бил повратната точка в срещата.\n„Днес изиграхме един страхотен мач и на моменти дори бяхме по-добрия състав на терена. Нека не забравяме, че всички предвиждаха разгромна победа на Аржентина. Работихме здраво и показахме добра игра на Мондиала в Германия. Не заслужавахме да отпаднем, но това е футбола”, коментира той. „Решителният момент в срещата беше невероятното попадение на Макси Родригес. Това бе един невероятно красив гол, който за съжаление ни елиминира от световното”, завърши защитникът.


МЛМ въпрос: Дистрибутори ли търсиш или клиенти? – MrejovMarketingManager.com\nКаква всъщност е основната задача на човек, който се занимава с МЛМ?\nДа продава каталога или бизнес идеята?\nСнощи участвах на уебинар проведен от един МЛМ лидер от България и това, което той каза по време на презентацията, наистина ме изуми.\nИзгледай краткото видео, което публикувах в Ютюб и ще разбереш какво ме накара да се хвана за главата.\nБизнес идеята ли да продаваш или продуктите?\nИ какво да бъде съотношението.\nЕвгения Novembre 23, 2019


( Не)вярна прогноза за бремето – Иво Инджев / Ivo Indzhev\nНастъпих поп иконата- оп, пардон!\n12 мнения за “( Не)вярна прогноза за бремето”\nЧета прогнозата и кой знае защо – опитвам се да си представя какъв цвят най-подхожда на новото Голямо добрутро. Ивовите юнаци са си “сини”, госпожа Мозер била “оранжева”, издънките на Каракачанов – “зелени”, белогвардейците на Царя кретат под мръсно бялото знаме в жълт оттенък, КНСБ мятат гей-баряк (много му прилича на Желязко), лакомите пенсионери повечето са “червени”… Какво остана за бат Бойко? Дано да не е черното (черен пояс!), че пак жална ни майка!\n31.08.2009 в 18:58\nПри дългосрочните синоптични и социологически прогнози се разчита на късата памет на ползващите ги – особености на българската прогнозистика.\n31.08.2009 в 22:32\nНа това му казвам аз прогноза: http://www.vesti.bg/?tid=40&oid=2404811!\nДнес един приятел от Стокхолм ме запита по телефона: “Абе какъв е тоя Бойко Борисов?” “Очевидно човек, който обича да управлява – отговорих – Което значи, че обича и да го аплодират.” Мислите ли, че тези два недостатъка ще са достатъчни за да направи нещо различно от предшествениците си?Според мен е изключено. Иначе незнам, май не обича да краде, но пък няма никаква идеология и както днес казва “Да живее Европа”, утре ще промърмори “Но да не забравяме и нашата голяма сестра Русия”. А и друго – той спечели симпатиите на българите с това че подгони хайдуците, но мисля, че няма никакво намерение да ги настига, щото, някак си… абе не е другарски.”Подарявам една каруца с воловете! – извикал някой си на една сватба, като разбрал, че подаръка не се дава веднага.А пък още утре ще разберете чрез официално комюнике или изявление, че след срещата си с Путин в Полша, нашият министър-председател ще потвърди познатата ни до болка поговорка “Празна Мара тъпан била!” Това го казвам като сигурна лична прогноза, защото съм от София и познавам добре типа на “махленския бабаитин” без значение дали е от Подуене, Коньовица или Горна баня. И колкото и да се мръщиме на Иван Костов,че бил незнам какъв си и незнам що си скоро ще видите, че единствено той ще изразява в парламента предстоящите огорчения на всички ни.Абе,подгответе си зъбите за нови скърцания!\n01.09.2009 в 21:20\nОтново в 10-та!!!\nКойто си го МОЖЕ…………\n01.09.2009 в 22:16\nДа, засега имаме няколко задачи, зададени към прокуратурата и няколко уволнения. Уволненията – че са по-лесни, затова започвам с тях – разбира се, по закон не се гласува на изборите за секретарка или за директор на предприятие, но съвсем е ясно, че както секретарката, така и директорът на предприятие са ключови фигури и не може да са кои да е. Задачите за прокуратуратаааа…да видим колко време за мислене ще получи тази прокуратура. И кой ще е квесторът. Вярно, че не се дава диплом за “политик”, но..мама му стара, има хора, които ама като че ли са го завършили този университет..независимо с три или с шест. А без диплома какво е? Или мистър Бийн, или – имаше един филм, в който санитар, “изучил всичко за медицината покрай лекарите, на които е чистил”, който убиваше хора и се чудеше защо се случва това, или Тодор Живков и Хитлер; техническите номера се владеят, но познанието, стратегията и моралът липсват. Да видим кой ще отгатне в прогнозата.\n02.09.2009 в 07:29\nНадявам се всичко да бъде добро за България и българите.\n04.09.2009 в 13:22\nAnticiklonat si gubi vremeto.Da hodi da duha drugade.\nOdobriavate samo tezi,koito ne haresvat BB;Az go haresvam o veche chte pisha drugade.chao i umnata.Pravish nechto, imash necho pravish nichto, imash nichto.\n06.09.2009 в 11:54\nНямя нищо трагично, ако Иво Инджев направи грешна прогноза за политиката, времето, развитието на генното инженерство или нивото на река Дунав. Трагично ще е ако в милата ни Родина продължава да не се случва гражданското общество. Във всичките му измерения. От изхвърлянето на боклука, през туристическото обслужване и енергетиката до надничането през оградата в комшиите и под юргана им. С всичките си “здрави традиции” трябва да се разделим. Този път без изключения. Просто защото не сме изключителни. НЯМА такова животно, като Български модел или специфика на прехода. След като сме приели условията на съвременния европейски обществен ред, това означава, че вече сме се договорили накъде ще вървим. Място за дебат няма. Казвам обществен ред, а не демокрация, защото демокрацията не произтича от обществения договор, а е начин на мислене и поведение, който определя спазването му. Дай Боже и в България циклоните на общественото съзнание вече да са се зародили и най после да донесат валежите на действието с мисъл, а не само Брауново движение.\n07.09.2009 в 05:45\nСтефане,абе нищо не става от ККБ,не може и да стане,та колко избори минаха,колко управници се смениха,колко президенти… Не ставаме за нищо,за крив чеп не ставаме. Призовавам никой да не се надява на нищо хубаво у нас,та ако се случи нещо подобно,да може радостно да се изненадаме. Сега,все се надяваме,и все разочароваме.\n11.01.2010 в 20:37


Скална маса падна на АМ "Струма", няма пострадали - bTV Новините\nПреминаващ автомобил е бил ударен от камъните\nПубликувано в 07:06 ч. 31.01.2021 г. - Обновено в 08:37 ч. 31.01.2021 г.\nСкална маса падна между 7-и и 10-и километър на АМ „Струма“ малко след 19 ч. вчера. Инцидентът по чудо се е разминал без пострадали.\nТочно в този момент по платното е преминавал автомобил. За щастие шофьорът и спътниците му, сред които и деца, са невредими.\n„Карах в средна лента, излизайки от тунела и падна скала върху мен. Скалите се изсипаха върху нас, минахме през някои от тях. Бяхме четирима души в колата, с две деца отзад“, разказва потърпевшия Михаел Младенов.\n„За мен е изключително несериозно това. То просто е една огромна дупка в мрежата и там са се изсипали много камъни. Няма как такъв тип скална маса да се държи с такъв тип мрежа, това е абсурдно. Надявам се, че ще се вземат мерки. Днес извадихме късмет четири човека, но утре може някой да не извади“, допълва той.\nВременно движението се осъществяваше двупосочно в платното в посока София.\nНа мястото днес е и шефът на АПИ Георги Терзийски, който заяви, че предстои да се направи обследване на ската и пътят да се разчисти. По думите му по това време на годината се очаква активизиране на свлачища.


C, PHP, VB, .NET » Цифровата телефония и интернет в България\n* Цифровата телефония и интернет в България\nДнес някои компании могат да ви прокарат кабел за интернет буквално със записване на час от сутринта за следобяд в същия ден. Много хора мрънкат когато по кабелната им има шум и от пъддръжката не им го оправят достатъчно бързо (в рамките на деня, а примерно ти кажат, че техник ще дойде утре). А какво беше преди само…\nПо време на социализма в България телефонията беше изцяло аналогова и съществен лукс за населението. Дори в началото на 90-те години нов телефон се прокарваше с месеци чакане, а преди това в някои квартали е било със записване и години тръпнене в очакване – докато БТК ъпгрейднат планово инфраструктурата си в тази или следващата петилетка, за да има повече линии за нуждаещите се. Подкупите, за да ти прокарат телефон преди другите, са били нещо напълно нормално – не е било рядкост човек да се натика в някоя друга ОФ местна структура и да бъде активен член там само и само, за да получи някакво побутване за домашен телефон по партийна линия.\nПоради огромната липса на инфраструктура, телефоните в България бяха масово „дуплекси“. Това означава, че на един четирижичен кабел се закачат две телефонни линии – вашата и тази на съседа. Беше вързано така, че ако единия вдигне телефона, изчезва масата за електрическия ток на другата, с което неговата връзка прекъсва – така той не може да ви подслушва. Вътре в къщата обикновено се използваше „дериватно“ връзване ако имаш повече от един телефонен апарат – те се връзваха паралелно така, че да получават/изпращат един и същи сигнал и по този начин могат да говорят заедно. А в офисите пък имаше по-сложна схема за директорските кабинети, в които телефона на секретарката и директора са принципно свързани в паралел, т.е. могат да говорят и двамата по нея, но ако директора вдигне слушалката, той прекъсва масата на секретарката и така тя не може да го подслушва.\nТелефонните апарати тогава ги наричахме „аналогови“, но всъщност ставаше дума за по-конкретното „пулсови“ (от там идва и до днес запазената дума „импулс“, която още се използва – „спри да говориш, че навъртя много импулси!“). Популярни са и до днес (като вид историческа демонстрация на „какво е било“) са тези, с които се набираше чрез въртене на шайба. Идеята е, че при всяко завъртане на шайбата се подава специфична комбинация от електрически импулси, всяка от които отговаря на точно определена цифра. Така централата разбира кой точно номер искате да наберете. Трябваше да се върти бавно и плавно, защото грешките бяха много – поради това шайбата се въртеше механично чрез пружина (дърпаш на цифрата, на която искаш, и пускаш шайбата да бъде издърпана плавно от пружинката за точно определеното време). Случваше се пружинката да си скъса ухото, където се закача, и тогава трябваше да се върти на ръка, докато го залепиш или купиш нов апарат. Тази технология беше от 30-те и 40-те години на миналия век, но в България охотно си използвахме подобни дори през 90-те. Имаше и по-модерни варианти с натискане на бутони, които имитират сигналите от шайбата, но поне до 1989 г. респромските са били адски калпави и често са се разваляли. В общи линии говорим за технология, която до средата на 70-те и началото на 80-те години в западните страни вече почти не се е използвала.\nНякъде в началото на 90-те се появиха и „цифровите телефони“. Всъщност в тях нямаше нищо цифрово (ако си мислите, че става въпрос за компютри в тях), а ставаше дума за апарати с DTMF, т.е. тонално набиране. Идеята е, че всеки бутон от клавиатурата на телефона издава специфична комбинация от два тона. Когато централата от другата страна „чуе“ тези специфични звуци, които са подбрани специално така, че да не може обикновен човешки глас и стандартен околен шум да възпроизведе, тя отчита, че е натиснат въпросния клавиш. Разбира се при декодирането на звука се използва DSP и именно това е основното „цифрово“ в случая. Това е технология, която е започнала да се въвежда масово в нормалните държави още в средата на 60-те години на миналия век.\nДецата на 90-те използваха интернет през телефона. Кабелният интернет беше свръхскъп лукс, който само гъзарски фирми могат да си позволят. Лошият ефект от дуплекса разбира се е, че ако вие говорите, съседа ви не може да говори и да получава обаждания. Това стана огромен проблем в средата на 90-те, когато интернет започна да идва по домовете. Започнаха големи междусъседски войни и буквално – не е шега – съседите започваха да си правят график кой от колко до колко часа може да ползва телефона. Тоналните телефонни линии вече не бяха дуплексни – огромен ъпгрейд.\nТа така – аз чаках да видя, че съседката излиза, и тогава грабвах линията. Другият вариант беше да гледаш кога ще си загаси лампата вечер и тогава. Иначе ставаха големи скандали и буквално „битки“ за телефонен разговор – когато тя видеше, че съм заел телефона за прекалено дълго, оставяше слушалката си нарочно отворена, за да прихване сигнала и да ме откачи от линията ако случайно моя „разговор“ прекъсне. Правих опити да се справя с този проблем, но не беше много надеждно – единственият устойчив вариант беше да ѝ прекъсна кабелите, защото ние бяхме на долния етаж и съответно дуплексната кутия беше налична у нас. Опитвал съм се да ги обяснявам тези неща на чужденец и той мигаше на парцали. Човекът не можеше да проумее как въобще е възможно подобно нещо да съществува.\nБаща ми има фирма и му беше важно да получава телефонни обаждания. Както може да се досетите, беше проблем, че телефон вкъщи имаше прекалено рядко и никой не можеше да ни звъни. Затова при модернизацията на БТК и постепенното въвеждане на инфраструктура за тонално набиране в централите, на нас ни се отвори шанс да имаме втори телефон вкъщи – за втори пулсов беше абсурд и не ставаше дори с връзки. Отне няколко месеца чакане – не беше прието за нормално едно семейство да има два телефона при положение, че има толкова много чакащи за заветната услуга. Този номер го имаме и до днес.\nАз обаче продължих да използвам дуплекса за интернет. Причината в това беше, че компанията БТК трябваше да си изплати инвестицията и съответно ѝ се наложи да спре да работи на социален принцип със субсидии от държавата, а трябваше вече да си изкарва парите сама. Старите пулсови телефони работиха на фиксирана тарифа – обаждането ти струва няколко стотинки, които се отчитат еднократно при осъществяване на връзка. Въобще няма функционалност за отчитане на време. Тоест независимо колко дълъг е разговора (може да е часове), той струваше една и съща сума. Когато са правени, явно не са си представяли, че някой може да окупира линията с часове – хората вероятно не са правили подобни неща. При интернет с модем по телефона обаче нещата стояха различно – там да имаш пулсов телефон си беше страхотна оферта. При телефоните с тонално набиране за първи път БТК започна да отчита на минута. Беше супер скъпо да имаш интернет през такава линия – сметките ставаха жестоки и родителите основателно се сърдеха много. Технологията ADSL исторически се появи много по-късно (в края на 90те), а в България не се разви изобщо, защото докато БТК се сети, че може да я използва, конкурентите им вече бяха започнали да прекарват масово с Ethernet кабели до домовете (или коаксиални от операторите на кабелна телевизия, при които се ползваха т.нар. „кабелни модеми“ – вероятно ARCnet мрежа).\nСамият интернет се купуваше от доставчици с плащане на месечна такса – отделно от телефонната сметка. БТК (разбира се) не се бяха сетили, че могат да предлагат такива комплексни услуги (интернет+телефон) за абонатите си. Таксуваше се не по скорост, а по време. Скоростта винаги беше до 36,6 Kbps – колкото е стандартния модем. Имаше и по-бързи модеми, но в общи линии по-висока от споменатата скорост не се постигаше дори с тях. Гъзарските планове бяха „неограничени“, но бяха доста скъпи. Тях си ги купувахме „на партия“ – двама души с един акаунт и отново си правихме график кой кога да го ползва. Схемата беше, че се обаждаш – точно както обикновен стандартен телефонен разговор – на телефонния номер на доставчика, а той от там с вътрешна централа те свързва с техен модем, през който добиваш достъп до световната мрежа. Проблемът беше, че нямаш гарантирана линия – ако в даден момент прекалено много хора влезнат в интернет, няма свободна връзка с модем за теб и съответно ти дава заето. Големите гъзари имаха т.нар. „наети линии“, т.е. гарантиран техен си модем при доставчика, но не беше посилна сума за простосмъртни. Значи представете си как вечер в пиковите часове трябва да се бориш хем да измамиш дуплекса си, хем да нацелиш свободна линия при оператора. В общи линии да влезнеш в интернет примерно в 8 вечерта беше съпроводено с голямо подскачане от стола и вик „ДА!“.\nА пък после, след като си се свързал,… се молиш разбира се да не прекъсне. И о, да – прекъсваше заради шум по линията. Налагаше ни се понякога да жертваме феноменалната скорост от 36,6 килобита в секунда и да я намаляваме до 14,4 или дори по-малко, само и само, за да дадем шанс на горкия ни модем да държи по-устойчиво връзката си.\nКогато трябваше да играем игри в мрежа, или си носехме компютрите по домовете, или го правихме с директна връзка модем-модем през телефона. Играене през интернет се яви много по-късно. Всъщност преди интернет да стане масов, за споделяне на информация между хората бяха популярни така наречените „Бибиеси“ – това са сървъри, с които пак по телефона осъществяваш връзка и чрез супер популярната програма HyperTerminal подаваш команди за прелистване на директории и сваляне на файлове. Ако някой в даден момент „говори“ с бибиеса, друг не може да се свърже, защото линията дава заето. Тогава си поддържахме телефонни указатели с разни напълно непознати хора, с които си споделяхме всякакви работи. На някои телефонни номера се обаждахме първо по телефона, за да помолим човека да си пусне компютъра и да включи сървъра, та после да може да изтеглиш някой важен файл. Представете си например телефонен разговор между малко дете и напълно непознат възрастен мъж:\n– Здравейте, търся господин Антон Иванов под прякор „silver“.\n– Да, на телефона?\n– Може ли да пуснете бибиеса, защото чух, че имате играта „Test Drive 3“ и искам да я сваля?\nЗатваряш връзката, чакаш определено време, и набираш през компютъра. После започваш да пускаш команди, теглиш и след известно чакане си готов. Обикновено всичко завършваше с обратно обаждане с „благодаря“, когато всичко приключи. Нерядко имаше и бибиеси, които се поддържаха от деца – в такива случаи се случваше да ти вдигнат родителите му и да те наругаят като разберат за какво става дума. Това се случваше често и при опити за директно набиране на бибиес без да си говорил с човека – той вдига слушалката, чува звука от модема и съответно получаваш звучна псувня, след което затваря.\nКато заговорихме за звука – всеки, който е ползвал модем, го помни и до днес. Дотолкова ти става познат, че можеш да прецениш по слух горе долу на каква скорост ще се договорят двете страни още преди да са се споразумяли. Беше много забавно когато погрешка набереш грешен номер и някой започне да се опитва да си говори с модема (хората си мислеха, че е просто някакъв шум по линията и започваха да крещят).\nЩе разкажа и за една малка „хакерска“ схема за безплатни разговори с улични телефони. Дълго време – пак докъм средата или дори края на 90-те – уличните телефони бяха или с монети, или с жетони. Бедните ученици се опитваха да ги „хакват“ по най-различни начини, но не беше лесно. Връзваха се стотинките с конче, пускаха се фалшиви стотинки, но нямаше устойчив и винаги работещ модел. Обикновено схемата се различаваше от апарат до апарат – при един по един начин, при друг по друг.\nВ един момент започнаха да се появяват т.нар. „Булфони“ (за по-младите – има едни оранжеви остатъци от улични телефони, които все още може да намерите на някои места из столицата, но вече пичти никъде не работят). Те бяха конкуренцията на апаратите на БТК (през 2005 г. БТК ги купи – точно когато вече ставаха доста неактуални и хората все по-рядко ги ползваха, защото имаха мобилни). В тях се вкарваше карта с чип – подобно на банкоматните. Най-успешният модел за тяхното хакване беше с много бърза смяна на пълна с празна карта по време на набирането на номер. Апаратът започваше да набира само ако види, че има импулси в картата, а таксуваше – логично – едва след като е осъществена връзка. С много бърза ръка датчика не успяваше да усети, че оригиналната карта е изчезнала и е подменена с празна, а после, без да прави проверка, просто вади импулс от брояч с „0“, което си оставаше пак „0“, мислейки (заредено в паметта му при първоначалното вкарване на картата), че е повече.\nКонкуренция на Булфон бяха Мобика и много рядко Бетком. Странно, но факт – те бяха с магнитна лента, но се хакваха по-трудно. Имаше криминални субекти, които предлагаха „презареждане“ на картите на по-ниска цена, отколкото да си купиш нова. Вероятно са били вътрешни хора и са знаели ключовете за криптиране. В общи линии Булфон доминираше пазара на улични телефони – вероятно затова те са останали по-масово по улиците ни днес.\nВсе още съществуват епизодично работещи Булфон апарати и все още се продават фонокарти в Български Пощи. Естествено никой не ги купува. Най-честото приложение на тези апарати е да се скрие човек под козирката им при силен дъжд. Премахването на тези апарати се оказва дългогодишен проблем в цяла България, защото при серията от препродажби на БТК/Виваком и в момента собствеността им е напълно неясна. Батакът с тези кабини е тотален защото според приватизационния договор новите собственици са наследили обществената функция да са длъжни да поддържат такива кабини (може би това е и едно от обясненията защо БТК купува Булфон през 2005 г., както казах по-горе). При всички положения днес хем апаратите масово не работят, хем от Виваком са задлъжени по договор да ги има, хем не се знае кой всъщност е собственик на съществуващите, хем всички искаме да се премахнат, защото са грозни и опасни, а нови въобще не ни трябват. Вероятно на законодателите не им пука за този хаос, затова той продължава да си стои и да ни грози гледката по тротоарите.\nП.П. Снимките са взети от произволни търсения на снимки в интернет от новинарски сайтове и обяви в OLX. Ако някой се разсърди, че съм използвал негова снимка, пишете ми и ще я премахна незабавно.


Листосъбирач Bosch ALS 25 2500 W - Цена - Продажба\nЛистосъбирач Bosch ALS 25 2500 W\nПродукта "Листосъбирач Bosch ALS 25 2500 W" е добавен в кошницата!\nЛистосъбирач Bosch ALS 25 300 км / ч\nПродуктов код: M017011\nКод на производителя: 06008A1000\nЛистосъбирач Bosch ALS 25 2500 W е с голяма мощност на мотора и дебит на вентилатора от 800 м³ / ч. Оборудван е с регулируема ръкохватка и колан за носене през рамо с мека обвивка. Има функция надробяване, практичен 45-литров чувал за събиране, втора ръкохватка и цип за лесно изпразване. Регулиращата се скорост на вентилатора до 300 км / ч позволява лесно метене и отстраняване на залепнали, влажни листа.\nПроменлива скорост на въздушния поток: 300 км / ч\nДебит: 800 м³ / ч\nТегло листосъбирач: 3,2 кг\nТегло градинска прахосмукачка: 4,4 кг\nЛистосъбирач Bosch ALS 25 2500 W е перфектния помощник за събиране на листата в градината без усилие.\nМоторни листосъбирачи, Bosch, Моторни листосъбирачи Bosch , Двор и градина , Градинска техника , Листосъбирачи\nБихте ли препоръчали Листосъбирач Bosch ALS 25 2500 W на други? Оставете Вашият коментар и оценка за продукта. Към ревютата\nЖелаете да Ви доставим Листосъбирач Bosch ALS 25 2500 W утре? Вижте нашите Условия за доставка.\nМоторна метла McCulloch GB 320 0.75 kW Духалка за листа 320 км / ч 310.00 лв.\nлистосъбирач, листосъбирач Bosch, Bosch, градинска техника, ел. инструменти и машини, листосъбирачи и метли, електрически листосъбирачи\nАко Листосъбирач Bosch ALS 25 2500 W който разглеждате не е най-доброто решение за Вас, може да разгледате повече продукти от Bosch или Моторни листосъбирачи. Megahome.bg се старае да удовлетвори всички Ваши нужди и ще се радваме да бъдете наши клиенти!\nУспешно се абонирахте за по-ниска цена на Листосъбирач Bosch ALS 25 2500 W. Очаквайте писмо в електронната си поща при понижаване на цената.


Как да сложим custom rom на Dell Streak [Архив] - Андроид Форум - Всичко за Андроид ОС в България\nАндроид Форум - Всичко за Андроид ОС в България > Андроид Устройства > Други Андроид Устройства > Dell Streak > Как да сложим custom rom на Dell Streak\nВиж пълна версия : Как да сложим custom rom на Dell Streak\nСъбирането и систематизирането на този материал на едно място е за улеснение на потребителите. Темата е отворена за допълнения. Ако има неточности или пропуски нека се обсъдят и да се допълнят към написаното за да се получи едно добро ръководство за ползвателите на Dell Strike.Всичко което съм описал съм го пробвал на моя телефон и работи. За да пристъпите към описаните процедури трябва да имате инсталиран и работещ Android SDK,работеща fastboot среда ,инсталирани драйвъри и компютъра ви да разпознава вашето андроид устройство.\nRoot на телефона- ако сте с фройо, при мен работи безотказно SuperOneClick v1.6.3 -свалете я и стартирайте програмата\n1.\tИзключете USB Debugging\n2.\tКликнете Root\n3.\tКогато изпише Waiting for Device, бързо включете USB Debugging\n4.\tКогато изпише Starting ADB Server...изключваме USB Debugging\n6.\tТова се повтаря отново щом изпише -Waiting for device...\nПонеже това трябва да се прави бързо не се отчайвайте ако не стане от първия път- повторете отначало упражнението и ще се получи.\nЗа новите ББ сега се използва следния начин:\n1.Слагате си superuser.zip на СД картата - http://mirror2.streakdroid.com/manii/Tools/Superuser.zip\n2. Влизате в streakmod\n3. Избирате "update from update.zip"\n4. Намирате superuser.zip и го флашвате\nИнсталиране на Custom Recovery\nСвалете си Custom Recovery- ClockworkMod Recovery v2.5.0.1 (аз използам него) или StreakMod\nРазархивирате ClockworkMod Recovery в папка тулс на SDK\nИзключвате телефона- махате и слагате батерията\nВключвате телефона с натиснат бутон на камерата\nИзбирате Fastboot - горе в дясно\nИзчаквате 10 секунди и включвате телефона към компютъра- трябва да се появи Fastbootmode -долу в ляво\nОтваряте Command prompt като Администратор\nУказвате пътя до папката където сте разархивирали и изписвате-\nдавате ентер и задържате бутоните за усилване и намаляване\nНе трябва да влючвате телефона в нормален режим- първото включване трябва да е в Custom Recovery\nВтори метод- изпробвал съм го 3-4 пъти и винаги работи, но резултата трае няколко дена, поне при мен.\nСтъпките са като горните с разлика, че не флашвате през Fastboot. Разархивирате ClockworkMod Recovery , отваряте папката и правите двоен клик на Install-recovery-windows.bat. Махате кабела, махате батерията за 4-5 минути , слагате я, и влизате в рековъри. Избирате втората опция -Software Upgrade via Update.pkg on SD card с бутона на камерата и ви се появява Custom Recovery.\nСега инсталирането на ClockworkMod Recovery или на StreakMod-Recovery става най лесно с MultiRecoveryFlasher - http://www.multiupload.com/ZUKZKOM2BN\nБейзбенда контролира взаймодействието на телефонната част и операционната система. Когато телефона трябва да се обърне към клетките на оператора -- било то за разговори или данни -- всичко това минава през бейзбенда. Бейзбенда също така отговаря и за разпознаването на картата като валидна и за сигнала, който се появява точно до името на оператора. Когато отключите телефона бейзбенда се модифицира по начин, който му позволява да комуникира с други мобилни оператори и безжични мрежи.\nИнформацията за бейзбанда и промяната му се извършва чрез amss файл. Изтегляте си файла и го поставяте (SDK-tools) в същата папка където ви е и fastboot.exe. През команд промпта указвате пътя и изписвате :\nСега промяната на ББ става най лесно с MultiBasebandFlasher - http://www.multiupload.com/19B0UVA5OP\nА ето и един по-лесен начин за флашване на определени AMSS & DSP1 когато някой РОМ изисква това:\n1. Сваляте и разархивирате на десктопа си този файл - http://www.mediafire.com/?x706g42bydhm66v\n2. Сваляте си необходимите AMSS & DSP1 и ги слагате в разархивираната папка\n3. Влизате във фостбот мод и свързвате телефона и компютъра си\n4. Кликвате на "go.bat" от папката на десктопа където са ви AMSS & DSP1\n5. Натискате който и да е клавиш когато ви поиска това\nПринципите на процедурата са едни и същи с малки изключения при различните ромове, което включва по скоро подготовка на вашия телефон към даден ром;\n1.\tИзтегляте подходящия ром за вашия телефон на компютъра си.\n2.\tПрехвърляте го на основната директория на кртата на телефона си, без да го разархивирате или да променяте името му\n3.\tМахате кабела и гасите телефона.\n4.\tНатискате копчетата за усилване и намаляване и включвате телефона\n5. Правите винаги factory reset от първото меню\n6.\tОт появилото се меню избирате втората опция- Software Upgrade via Update.pkg on SD card за да се отвори къстам рековъри\n7.\tНавигирайте с бутоните за усилване и изберете Nandroid backup- този стъпка е по ваше желание и предценка. Изчакайте да завърши процеса.С бутона за включване на телефона се върнете в основното меню.\n8.\tВ основното меню изберете install .zip from sdcard - избирането става с бутона на камерата\n9.\tИзбирате choze zip from sdcard\n10.\tИзберете архива с рома който желаете да флашнете\n11.\tСлед ботването на новия ром е желателно да направите factory reset от първия екран\nБъдете търпеливи, някои процеси изискват повече време. Преди да започнете се уверете, че батерията ви е заредена.\nКонкретно за [ROM] StreakDroid GingerStreak 2.4.3\nПри мен работи по следния начин:\n2.Флашване на amss и dsp1\n3.Рестарт на телефона със задържани копчета за усилване и влизане в Custom Recovery\n4. Wipe Data data, cache, dalvik\n5. Флашване на новия ром\n6. След зареждане на новия ром factory reset\n7. Рестарт на телефона\nАко сте сложили РОМ с овърклок на процесора настройките са следните - SetCpu -max 1228, min 384, "smartass" и човка "set on boot" за проба на квадранта, а после 998 на 384\nТова е, дано темата е полезна. Ще се радвам ако бъде допълнена и развита.\nОставил съм и двата начина на работа- и стария от преди 1 година, както и новите начини, които се използват сега.\nА ще ти е проблем ли да споделиш малко по подробно как става флашването с тоя ROM, че нещо са ми малко неясни писанията на тоя пич DJ Steve. Аз сега съм с 2.2 официалната версия ама нещо много не ме кефи, малко е бавничка и доста лаг-ове има.\nРазбира се но това ще бъде довечера или утре.\nОк. Благодаря предварително.\nSvetlinsem....Извиняй за нахалството ,но нали не си ни забравил,че с тоя телефон не се издържа вече,много е бъгав..\nНе съм забравил ;)\nКолега до към коледа дали ще споделиш това което ни интерсува?\nРазбира се ... Когато имам свободно време!\nи аз тарся някакви инструкции на родния език ако някои от знаещтите обясни ще е супер\nТова е най-доброто на български което до сега съм открил в нета:\nЗа streakdroid v1.5.1 е ,като до колкото разбирам за всеки custum rom може да е различно!\nПоемам инициативата най късно до 2 дена да постна в тази тема подробно описание на български език за флашването на къстам ромове- от рековъри до края . Ако някой ме изпревари, няма да се сърдя :P.\nСложих обяснението, като първи пост, да е лесно за намиране :)\nЕто от ТУК (http://forum.xda-developers.com/attachment.php?attachmentid=397078&d=1283901727) можете да си свалите PDF с обясненията кое как се прави. Инфото е от XDA.\nАз съм с версия 2.2.2 ,стъпките за рутване и слагане на ром едни и същи ли са като първия пост ,че с този големия телефон:)ми е притеснено дали ще се получи както трябва\nИнтересувам се в тази тема защото ,не е коментирано от януари месец ,а пък предполагам има доста подобрения\nНякой може ли да даде линк от където да си изтегля ръководство на български?\nПишете какво точно искате за да може ви се помогне. При инсталирането на различнените ромове си има някои особенности на които трябва да се обърне внимание, така че питайте конкретно за определен РОМ или определено действие. Да определено може да има разлика от първия пост- излязоха доста програми за улеснение при инсталация, а и доста различни ББ версии .\nИскам да си рутна телефона и да сложа възможно най-добрия ром който знаете -използвате .В момента съм със стоков 2.2.2 кои стъпки трябва да следвам и какво точно трябва да направя за да стане перфектно ,че като гледам този стоковия нещо не ми харесва ,като че ли е малко тромав (сравнявам го с другия ми телефон DHD)\nГледам колегата над мен е с някакъв ром 2.3 ,би ли описал как си стигнал до това .\nПерфектен РОМ е трудно да се намери- винаги ще има по-добър след известно време. А и при всички може да се наблюдават така че според мен е въпрос лично мнение и предпочитания кой от всичките ще избереш. Рутването на стоковия РОМ става по различен начин за различен бейзбанд. Виж кой от долните ББ си ти:\nАко приемем че имаш инсталиран СДК на настолния си компютър , инсталирани драйвъри и можеш да влизаш в фастбот и рековъри режим на телефона си другото е лесно .Сега инсталирането на StreakMod Recovery е лесно с използването на MultiRecoveryFlasher v0.8 . За определен ром си има точни инструкции за инсталирането му. Ако той изисква смяна на AMSS и dsp със специални такива /както при 2.3/ ще ти кажа лесен начин за флашването им без да пишеш команди във фастбот среда. За флашването на стандартните ВВ се използва MultiBasebandFlasher вече. За рутването на повечетто нови ВВ се флашва superuser.zip. Това е в основни линии, ако има нещо питай :-))\nНякой предлага ли рутване срещу заплащане?\nКажи кой ти е бейзбанда и с коя версия си - 1.6 , 2.1 или 2.2 /ако не е тая в профила ти/ и ще ти напиша как да си рутнеш телефона. Но все пак поне си инсалирай СДК и Dell Suite ,иначе няма как да стане. А и ако сам не разбереш как да се оправяш със телефона си, едва ли тоя рут ще ти е полезен. Не искам да те поучавам ама малко труд и упоритост не е навредил на никой :bv:\nБлагодаря ДНК, нов съм с дела и ме е малко трудно.\nЗа бейзбана не знам как да го проверя, версията ми е 2.2\nПо-принцип съм упорит и прочетох доста в форумите ноо... както казах ми е малко трудно в началото :(\nЩе съм ти МНОГООО БЛАГОДАРЕНН да ми съдействаш.\nА почерпката ще е както трябва :)\nsettings- About phone-Baseband version- .........ей тия цифрички ги напиши\nТова е което пише :)\nИ при мен така пише като на DoNko,а в друг форум ме посъветваха това\nИнсталираш си програмата първо.\nВключваш юсб дебъгинг.\nТрябва да си монтирал СД картата в телефона.\nСтартираш програмата. След стартирането ще ти изпише предните две условия.\nНатискаш бутончето руут и чакаш да стане магията\nСега се порових малко по обстойно , и намерих този клип,но не смея сам да започна тази операция\nно като гледам на клипа ,доста файлове трябват за да започне самия процес,аз от къде да ги изтегля?\nНачина на клипа е малко остарял- сега става значително по- лесно.Ако имате инсталирани СДК И НЕОБХОДИМИТЕ ДРАЙВЪРИ можете да следвате следното кратко описание;\n1. Сваляте си MultiRecoveryFlasher v0.8и разархивирате разархивирате съдържанието на архива на десктопа си\n2.Влизате във фастбот на телефона - изключвате телефона,задържате на копчето за включване и това на камерата докато ви се покаже бял екран за калибрирани и натискате фастбот. Изчаквате десетина секунди и свързвате телефона и компютъра. Изписва ви че трябва да изчакате да намери уствойството- ако ви изпише че сте във фастбот мод значи всичко е наред, но ако остане да търси значи не сте инсталирали необходимите драйвъри. Връщате се на инсталиране на СДК и драйвъри. Ако сте във фасбот моде се отивате в папката на десктопа която разархивирахте и кликвате на MultiRecoveryFlasher batch file\nПоказва ви се меню с зелени букви- избирате flash StreakMod-Recovery и готово. Правите ребоот на телефона при натиснати копчета за усилване и намаляване и копчето за включване- не трябва да влизате в операционната система .Вече имате инсталиран StreakMod-Recovery\n3. Копирате си Superuser.zip на основната директория на картата\nВлизате в StreakMod-Recovery , после избирате "update from update.zip" , намирате Superuser.zip и го флашвате\nТова е в основни линии, вече може да инсталирате къстам ром , но не забравяйте винаги да правите нандроид бакъп /от менюто на StreakMod-Recovery /преди да започнете инсталиране на нов ром.\nДано съм бил полезен:az:\nАко има нещо неясно питайте\nП.П Сори, имаше някои грешки от недоглеждане, но вече ги оправих\nА с рутването ще мога ли да си сложа най новият андроид?\nДовечера ще го пробвам това ,изглежда се прави за 5-6 минути ,а след това кой ром би препоръчал да си сложим ,като гледах доста клипове и при тях има леко зацикляне при преминаване в другите екрани и като цяло е доста тромав ,така ли е при теб с някой РОМ или всичко си върви гладко\nРомовете се сменят често така че слагай последния 2.3 а като излезе нов се сменя- то в това е тръпката иначе всеки ром омръзва рано или късно. От опит мога да кажа че най бърз до сега е 1.6.1 , най стабилен 1.9.1 , а 2.3 е по средата/но пък с повече екстри/. То зависи и от някой незнайни причини- при едни е добре при други не и така. Преди и след инсталацията на всеки ром правете фактори ресет от първото меню на рековърито\nИ с StreakMod-Recovery , без него нищо не можеш да направиш\nКато гледам ,май тук има бг превод със този ром за 2.3\nИма бг меню\nА от къде да си дръпнем СДК И НЕОБХОДИМИТЕ ДРАЙВЪРИ?\nЕиии никой не иска да помогне цццццц :(\nНякой може ли да обясни този ром как точно се слага,като гледам има някои добавкипреди да се инсталира самия ром и после как се слага бг език,благодаря предварително?\nДобрата новина е, че DJ Steve се завърна след дъъълго отсъствие, и може да очакваме приятни изненади за коледа :bp:\nТемата от страница 1 е обновена и допълнена :bv:\nПо мое мнение GingerStreak 2.4 Beta се държи по- добре от 2.3 - за тези които се чудят кой ром да сложат\nПП. И за тези дето си нямат работа и се чудят как да си счупят телефоните:D\n1.Слагате си superuser.zip на СД картата - http://mirror2.streakdroid.com/manii.../Superuser.zip\nПреди да флашна Superuser-a трябва ли да имам рековъри. Защото не мога да го намеря "update from update.zip"\nедит: от къде мога да изтегля драйвъри за Fastbootmode\nИнсталирай СДК най- напред- някъде в темата съм дал линк. Трябва да можеш да влизаш във Fastbootmode за да инсталираш къстам рековъри. После , инсталирай StreakMod-Recovery с MultiRecoveryFlasher и тогава ще имаш опция "update from update.zip" за да флашваш. Драйвърите се инсталират при инсталирането на СДК. Ако не сте ги инсталирали ето линк - http://dox.bg/files/dw?a=171a3371ca\nДа те питам другото рековъри от къде да изтегля. Аз за сега съм свалил StreakMod-Recovery, СКД и superuser.zip\nИ кой ром ще ми препоръчаш после да кача.\nМи щом имаш StreakMod-Recovery друго не ти трябва. Препоръчвам ти 2.4.3 от ромовете но трябва да флашнеш и amss и dsp файловете които са за него. Както и фактори ресет преди и след флашването на рома.\nНа някой от ромовете изрично пише да се флашва само amss, иначе (ако се флашне и DSP1) понякога се стига до софтуерна смърт и после ще се нуждаете от QDLTOOL, за да го оправите.\nДНК мерси много за всичко Делчето вече е с 2.4.3 Ром\nМен досега ме помръзваше да си сменя добре работещото 1.2 лайт-ромче, ама вчера го разръчках и пробвах 2.4.3 StrikeDroid на DJ Steve, но не ми хареса и го смених с MaxicetDroid 1.2 който ми допадна повече (изключително бърз и без никакъв лаг).\nАбе с новите ромове колко ви държи бактерията?\nАз и с 2.4.3 на DJ_Steve откарах около ден, и MaxicetDroid 1.2 откарвам около ден и половина....а с лайт-рома карах по 2 дни и ако не ръчкам много мога и 3 да откарам. Ползвам иначе след смяна на рома батери-калибрейшъна, ама ефект нулев.\nИзлезна и 2.4.4 на DJ_Steve -някой пробва ли го вече?\nАко го ръчкам цял ден какъвто и ром да сложа резултата е - зареждане всеки ден. Иначе с малко разговори и без ръчкане може и да откара и 3-4 дена, ама това напоследък нещо не се случва...\nОтносно ром 2.4.4 - май не е от най-сполучливите и мисля да не го слагам, ще изчакам следващия. Ще ги карам поне през един, че иначе трябва да ме вземат в хда за тестер .. :-))\nИ аз сложих 4.3.3 :bm: .Първи впечатления-лоши.\nБавно зарежда при рестарт. Лаг ,екранът е неестествено чувствителен,а съм с инвизъбъл шиилд; предните три хардлерни сензорни бутони понякога преди да спрат да светят започват да просветват 10 15 пъти, като мигачи.\nМного важно, не знам при вас как Е обаче на мен маркета ми е много прецакан.:be:\nНо пък готин дизайн като цяло. Харчи батерия, но сравнение със стоков по-малко,браузър бива, клавиатурата е готина(тази хакер или нещо такова) кефи ме зеам лаунчера.\nНай -много от написаното ми помогнаха по-скорошните коментари на ДНК. Иначе направих вс.стъпка по стъпка и нямах проблеми.1,2,3; 1...12.... и така. Съвет прочетете обясненията за различните програмки и какво как кога ;най-вече защо.\nНякои,слагал ли го е това?\nrecovery.img трябва да е за 351 при flash-ването, а superuser.zip е станадартен за всички ромове? Правилно ли съм разбрал?\nЧудя се има ли някакав начин да инсталирам нов ром без да ползвам връзка с компютър,само през картата памет и бежичният интернет? Входа на кабела е прецакан и скоро не се предвижда да го сменям.


Ico Think: Май 2009\nСамоубийство по нашенски :)\nДнес в 13.00 е открито лицето Х.У.Й. (Вероятно става въпрос за Христо Узунов Йорданов, по непотвърдени данни от компетентните органи), което със сигурност се е самоубило в местността Мечи Ливади край наш български град.\nСпоред първоначалните огледи(които не са крайни) е установено, че в черен джип с тъмни стъкла се намира лицето Х.У.Й. мъртво с 3 огнестрелни рани в главата и няколко прободни рани в гърба(най-вероятно от хладно оръжие с острие между 8 и 10 сантиметра).\nСлед оглед на мястото на кончината на мъжа е установено, че той се е самоубил.\nЗа самоубийството говорят всички факти. Както си е пътувал мъжът обременен от семейните грижи е решил да се самоубие. Докато е шофирал си е нанесъл няколко прободни рани в гърба и е спрял на пътна отбивка за да не предизивка ПТП. Слязъл е от МПС-то, вързал си е ръцете много стегнато, нанесъл си е побой, който е предизвикал множество кръвонасядания по лицето и се е застрелял 3 пъти в главата за по-сигурно. След смъртта си Х.У.Й. изглежда се е притеснил, че може да предизивка погнусата на преминаващите коли се е надигнал и се е преместил собственоръчно на седалката на шофьора на собствената си кола.\nСтатията няма връзка с действителни лица и събития и е просто един измислен разказ, който няма нищо общо с действителността.\nПубликувано от Ico Think в 2:06 ч. 0 коментара Връзки към тази публикация\nЕтикети: джип, мъж, нашенски, обременен, оглед, огледи, пътуване, самоубийство, факти\nЕволюцията на танца 2 - втора част на най-гледания клип в Youtube.com\nЗаслужава си да се види :)\nПървата част на видеото може да видите ТУК\nГласувайте за клипа ТУК\nПубликувано от Ico Think в 0:34 ч. 0 коментара Връзки към тази публикация\nЕтикети: видео, еволюция, най-гледан клип, танц, evolution of dance, video, videoclips, youtube\nЕволюцията на танца 2 - втора част на най-гледания...


Българска библиотечно-информационна асоциация - Концепция за постепенното отваряне на Градската библиотека в Кьолн\nКонцепция за постепенното отваряне на Градската библиотека в Кьолн\nСнимка: Stadtbibliothek Köln\nПонастоящем всички служители на Градската библиотека работят от дома си дистанционно, с изключение на някои спешни служби за поддържане на ИТ и други неизбежни дейности.\nГрадската библиотека работи със специфичен библиотечен софтуер на собствените си сървъри. Обичайният достъп до общинския хоум офис е много ограничен. На служителите са възложени специални задачи, включително по-нататъшно развитие на дигиталните услуги, които предлага библиотеката. Понастоящем аналоговите медии не са достъпни за гражданите. Градската библиотека работи по различни модели услуги, за да позволи използването на безконтактни медии (вж. по-долу модели 2 и 3).\nМного граждани се нуждаят от материали за образование, обучение и продължаващо образование от домашния си офис – това се отнася както за учениците, така и за хората, които се обучават.\nМодел 1 – без посетители\nГрадската библиотека може да върне на работа персонала без отваряне на помещенията и без контакт с потребители, тъй като има натрупани с годините административни и организационни задачи и дейности по съхранение на фондовете, които не могат да се извършват от дома. Първата стъпка би била да се върне на работа в библиотеката персоналът и да се предостави възможност за работа от дома само за служители от рискови групи. Тази мярка служи и като подготовка за постепенно отваряне за потребителите.\nОбщите условия за реализиране на този модел включват:\nСпазване на предписаните хигиенни стандарти и редовно специално почистване от съответния орган (съгласувано с фирмата за почистване).\nПоддържане на минималните разстояния от 1,50 – 2 м.\nБлокиране на общите части в библиотеката и използване на общите помещения като офиси и разпределяне на персонала в блокираните зони.\nСрещите ще продължат да се провеждат по електронни канали до по-нататъшно уведомление.\nОсигуряване на съоръжения за паркиране, както преди затварянето.\nРабота в малки екипи (по възможност само двама души на едно място) при спазване на минималното разстояние или работа в отделни офиси и работа в предварително разпределените пространства (виж по-горе).\nНамаляване на срещите извън отдела/етажа/библиотеката, ако е възможно.\nЗабавяне на конкретни дейности след консултация с ръководството на отдела.\nЕжедневна работа от дома само след съгласуване с ръководството на отдела и в случай на подходяща дейност.\nСлужителите от рисковите групи се изключват след представяне на лекарско свидетелство – при по-нататъшното протичане на заданието на място се спазват градските разпоредби.\nЗащитата на служителите е основен приоритет – тя винаги се основава на препоръките и указанията на градската управа, държавата и федералното правителство и непрекъснато се приспособява към тях.\nМодел 2 – Municipal library-to-go – безконтактна услуга за предварително поръчани по електронен път документи\nМодели 1 и 2 могат да бъдат реализирани паралелно или в кратък интервал от време, като модел 2 изисква сравнително малко служители на място. Работното време може да бъде определено така, че да няма взаимодействие между служители и потребителите или това взаимодействие да бъде минимално. Извършва се при спазване на приложимите разпоредби за защита на служителите и потребителите. Освен ползването на дигиталните услуги, потребителите могат да използват и библиотечните документи. Всички документи в Градската библиотека вече могат да бъдат намерени и поръчани чрез онлайн каталога в интернет.\nНовото е, че с тази система потребителите могат да вземат поръчаните документи без да имат контакт с персонала на библиотеката. Те поръчват онлайн, документите се приготвят от служителите на библиотеката и могат да се заемат и връщат без личен контакт – например с номер на поръчка чрез специално повдигащо се стъкло или рафт в определен времеви интервал. Ако е необходимо, те могат да бъдат върнати чрез съществуващата 24/7 външна услуга за връщане в Централната библиотека.\nУдължаването на абонамента за ползване на библиотеката и, ако е необходимо, кратки консултации, може да се провеждат в ограничено пространство във фоайето със защитно оборудване (защитни шлемове за лице и маски), но трябва да бъде сведено до минимум. Максималният брой присъстващи потребители се проверява.\nВъзможен междинен етап е да се работи само в понеделник с дежурна охрана на етажите и допълнително дежурство за зоните пред библиотеката. В двете областни библиотеки работи по един охранител на етаж. Контролът на достъпа – допускане на ограничен брой посетители едновременно – се осъществява от охранителите. Те са оборудвани с гишета за посетители като е възможно само заемане и връщане на документи, а на служителите е възложена вътрешна работа.\nМодел 3 – Модел на супермаркет\nТой предвижда обслужване без престой, само от стелажи за заемане и самообслужване на безопасни разстояния. Местата за сядане ще бъдат разчистени и общите части блокирани, а ако е необходимо ще се отварят само частични зони.\nМодели 1 и 3 могат да бъдат реализирани паралелно или в кратка последователност от време, като модел 3 изисква много малко служители на място. Първоначалното работно време би могло да бъде определено по такъв начин, че почти да няма взаимодействие между библиотекари и потребители, като се спазват приложимите защитни разпоредби.\nВ обществените зони на Градската библиотека, подобно на супермаркет, работното време е за заемане на документи, докато връщането им е на самообслужване, като се използват съществуващите RFID системи за самообслужване. Общите части са затворени. За всички посетители ще бъдат публикувани подходящи инструкции за правилни хигиенни мерки. Персоналът в обществената зона е силно намален. Въз основа на препоръките на държавата броят на посетителите е ограничен по такъв начин, че да има 10 квадратни метра на посетител, подобно на ограниченията в супермаркетите.\nФинален модел – с постепенно намаляване на горните мерки\nПовторно отваряне с престой (ако е необходимо, първоначално ограничения за посетители и минимални разстояния) и програма (ако е необходимо, първоначално с ограничен брой участници) при спазване на съответните разпоредби на градската управа, държавата и федералното правителство до нормални условия.


От 120 години камионите движат света - Моторни - Други - Gong.bg\nОбемите на автомобилните товарни превози също не са малки. 80 % от вътрешните товари се превозват на колела. Според статистиките, всяка година над 6 000 милиарда тон-километра стоки се транспортират по шосе само в ЕС, САЩ, ОНД, Китай и Япония.\nКамионите стигат там, където никой няма сметка да прокарва ЖП линия и терена не позволява да каца самолет. И точно защото пътуват много и навсякъде, товарните превозни средства се развиват изключително бързо и непрекъснато обновяват технологиите и иновациите, внедрени в новите модели. Българските транспортни фирми могат да разкажат много по въпроса, тъй като са едни от най-добрите за международни превози в Европа.\nТази година изложението ще събере в Пловдив най-новото от автомобилите с инвестиционно предназначение за 2020-та – от тежкотоварните до лекотоварните от категория N1, автобуси и специализирани превозни средства, ремаркета и полуремаркета, оборудване и екипировка.\nВсички ще бъдат от 11-ти до 13-ти юни на територията на Международния панаир - световни премиери, най-новите разработки и транспортни концепции, изложби на откритите площи, тест драйв зона, електрическо зареждане на място, VR преживявания, TRUCK TUNING SHOW.\nРегистрацията за професионалисти и за широка публика вече е отворена на www.truckexpo.eu. Вземете своя безплатен пропуск за влизане.


Сърби фалшифицират български визи\nБелград, Сърбия 12 Февр. 2009, 10:15 504 прочита 0 коментара\nПолицията в Крушевац арестува Деян Николич /39 г./,собственик на фотографско ателие и Горан Младенович /44 г./ от Тръстеник за изготвянето и продажбата на фалшиви документи. При обиска са били открити фалшиви визи за България, австрийски шофьорски книжки, фалшиви сръбски лични карти, както и няколко попълнени и празни дипломи за средно образование, научи сръбският вестник “Блиц”.\nДвамата са били арестувани вечерта във вторник в момента, в който излезли с фалшивите документи от ателието на Николич и тръгнали към колите си. “Полицията отдавна има информация за продажбата на фалшифицирани документи. При оперативната работа беше установено, че тези документи се изготвят във фотографското ателие на Николич, в което има оборудване за фотокопиране. Последваха арестите, а документите, намерени у Николич и Младенович, са изпратени за експертиза”, каза източник, близък до разследването. Посредник при продажбите на фалшификатите е бил Младенович. “В момента се установява на кого е продавал тези документи и по колко е взимал за тях. У тях намерихме австрийска шофьорска книжна, лична карта със снимка на друго лице, визи за България, както и дипломи от средното Транспортно-техническо училище в Прищина, както и средното горско училище”, каза източникът. От фотографското ателие са иззети документация и дискове. От Младенович е иззет Форд Мондео с швейцарска регистрация, с който той е отишъл до ателието, както и Комби и Голф с чужда регистрация, намерени в двора на къщата му. /БЛИЦ


Бюджет и финанси :: Под 2 на сто от шофьорите без „Гражданска“ :: Monitor.bg\nПод 2 на сто от шофьорите без „Гражданска“\n16:24 29 Юни 2020\nПод 2% от шофьорите у нас са с невалидна застраховка „Гражданска отговорност“ (ГО). Спрямо 7-8 години по-рано е налице значителен спад. Тогава делът е 17-18%. Това каза председателят на Асоциацията на българските застрахователи Константин Велев пред Дарик радио.\nВ България броят на жертвите на пътя е трайно над 600 души. От асоциацията за пореден път се обявиха против промените в Закона за движение по пътищата. Според текстовете временното спиране от движение на автомобила и отнемането на шофьорска книжка ще става, ако има неплатена глоба за липса на „Гражданска отговорност“. Според АБЗ това не е практическо приложимо, защото събираемостта на глобите и сега е ниска.\n„Няма промяна по отношение на пътните произшествия, която да предполага облекчаване на санкционните и контролни мерки за наличие на валидна застраховка „Гражданска отговорност“, което е видно от статистиката на Пътна полиция“, коментира Велев.\nСпоред него това ще доведе до спад на обхвата на полицата, съответно ще има и негативно влияние върху Гаранционния фонд, в който вноските идват от отчисления по всяка застраховка ГО. Спадането на броя сключени застраховки, естествено ще доведе до спад на вноските към Гаранционния фонд. От него се изплащат обезщетения на невинно-пострадалите при пътни инциденти, причинени от незастраховани превозни средства.


Дата и час: 24 Яну 2021, 21:10\nСтраница 85 от 94\nМнениеот Роси » 02 Юни 2019, 19:29\nВсъщност Преди обед и Лице в лице свършват сезона и е по-вероятно наесен да се обзаведат.\nМнениеот GIF » 02 Юни 2019, 20:10\nStani написа: има още много да гледате турските сапунки!\nБабите и дядовците си ги харесват.\nФлориан Скала: "Турските сериали се харесват на широката публика с високото си качество на заснемане, със завладяващи истории и актьорска игра на световно ниво. Те са сред най-гледаните заглавия дори на платената ни платформа VOYO. Не е изненадващо, че Турция се превърна в един от водещите износители на сериали в света. Но в крайна сметка, турски, американски, български, испански… страната производител няма значение. Ако историята е близка до хората, добре разказана и вълнува милиони българи всяка вечер, има място в нашия праймтайм."\nМнениеот Stani » 02 Юни 2019, 20:15\nНека ги има, но са прекалено много, трябва да има място и за други продукции, явно са много по евтини и за това ги купуват!\nМнениеот qwerty1 » 02 Юни 2019, 21:52\nИ аз съм на мнение, че трябва да са по-малко, само че няма да има какво да излъчват, ако ги редуцират, особено сега , когато идва лятото.\nМнениеот pesho06 » 02 Юни 2019, 22:06\nРоси написа: Всъщност Преди обед и Лице в лице свършват сезона и е по-вероятно наесен да се обзаведат.\nЕ тогава на сета където в събота беше ШЛ какво ще има,защото е доста място оставено без реална функция?\nМнениеот Stani » 03 Юни 2019, 09:35\nТия екрани ми мязат на обрънати телефони\nМнениеот viliqnko.petkov » 03 Юни 2019, 09:39\nStani написа: Тия екрани ми мязат на обрънати телефони\nНали студиото е високотехнологично, ако гледаш западноевропейска телевизия едва ли ще видиш дали е обърнато.\nНа мен студиото ми харесва, опаковката също, но някои водещи не са за това студио...\nПък големия текст отдолу трябва да се приравнява с другия, явно бабите и дядовците няма да четат по устните отдолу...\nМнениеот Stani » 03 Юни 2019, 10:51\nДа, шрифтът на надписите е прекалено голям\nМнениеот alex2510 » 03 Юни 2019, 14:31\nАз мисля bTV да вземат да се стегнат малко и да направят някакво предаване за хората с увреден слух, както преди известно време правеха в Предай нататък, както и да почват да въвеждат и стерео звук.\nМнениеот Stani » 03 Юни 2019, 14:34\nalex2510 написа: както и да почват да въвеждат и стерео звук.\nНещо бъркаш, те отдавна излъчват стерео звук!\nМнениеот alex2510 » 03 Юни 2019, 15:29\nДа. Ама къде? Щото ако при теб на ефирната и в Интернет е така, ОК, бих се съгласил с теб. При мен на кабелната обаче изписва, че е моно и на двата варианта (SD и HD).\nМнениеот Stani » 03 Юни 2019, 15:44\nПроблемът е при кабелната ти. Телевизията излъчва стерео на мултиплексите, сателитно и от всички тв.доставчици, при мен на VIVACOM и двата канала, SD и HD канала си е стерео.\nРегистриран на: 13 Мар 2019, 18:40\nМнениеот dodo » 03 Юни 2019, 17:29\nToзи сет в предишната зала беше на Лице в лице. Много вероятно е и сега да е за него. просто ще сложат подходяща маса и е готов. За Преди обед нямам представа обаче къде се е помещавало преди?\nМнениеот alex2510 » 03 Юни 2019, 23:54\ndodo написа: Toзи сет в предишната зала беше на Лице в лице. Много вероятно е и сега да е за него. просто ще сложат подходяща маса и е готов. За Преди обед нямам представа обаче къде се е помещавало преди?\nПреди обед се е помещавало там, където е сега. Просто когато се изграждаше "новото студио", това на Преди обед беше, ако не се лъжа, свито откъм квадратура и изолирано от останалите студия.\nМнениеот biggeorge » 04 Юни 2019, 06:43\nНа мен цялото ново студио на bTV ми прилича на един голям шоурум за смартфони.\nЕдно ново студио не може да оправи цялата програмна схема на телевизията и начина на мислене на редакторите, на цензурите и на собствениците.\nЗабелязвате ли, че не останаха независими публицистични предавания по телевизиите?\nИма само пропаганда - Лице в Лице, Плюс-Минус, Още от деня, Панорама, Референдум, Брюксел 1, Видимо и Невидимо, Въпроси и Отговори, Денят Он Еър ...\nПредаванията и журналистите в тях обаче по-скоро се мазнят на управляващите, вместо да показват обективно фактите.\nКанят се гости, които хвалят властимащите, а опозицията никаква я няма.\nВодещите така яростно защитават управляващите, все едно от това им зависи живота.\nТова не е нормална обществена среда, в която можеш да живееш и да се развиваш като човек.\nМнениеот Stani » 04 Юни 2019, 09:57\nМнениеот alex2510 » 04 Юни 2019, 10:21\nАз също съм съгласен! Защото в България много станАха медиите, които вместо да насочват пистолет към управляващите, те (работещите в медиите) им четкат обувките. И държа да отбележа, че на "станаха" нарочно второто А го правя главно, като с това показвам начина, по който бих го казал и също показвам и моето отношение към това, за което иде реч в темата.\nМнениеот viliqnko.petkov » 05 Юни 2019, 21:13\nПрав си. Проблемът си е във водещите и ръководствата на телевизиите, канят двама от две партии и се карат за корупция, бедност, ама... По-добре журналисти като Хекимян, Ризова, Николаев, Кошлуков и Бойко Василев да се махат, и да се променят стилистиката на предаванията. За тях не е важно колко ще струва хляба, къде има проблеми с пътищата, с водата, зов за помощ - да помогнем на дете, защо убиха човек заради онова... Журналистите в България не са 100% свободни, а ги канят за да си говорят за избори, за скандали, за да вдигнат рейтинга.\nМнениеот Stani » 14 Юни 2019, 22:06\nПародия на простотията - Игрите на звездите!\nМнениеот prassyo » 16 Юни 2019, 10:05\nStani написа: Пародия на простотията - Игрите на звездите!\nСъгласен напълно. Не мога да се сетя някога bTV да са излъчвали толкова долнопробна продукция. Друг е въпросът защо водещата е лице и в БНТ, при това вече много старо лицем пък било то и с пластични ъпдейти.\nДа не говворим, че в БГ има всичко на всичко 10 звезди, вече толкова извъртяни по всички възможни канали, че не виждам, кой би седнал да гледа такав повърната боза.


Румен Петков: В БСП е зловещо – Корнелия обвинява Гергов в задкулисие, а тя е негова политическа рожба – Би Ай Телевизия\nНачало / Новини / Румен Петков: В БСП е зловещо – Корнелия обвинява Гергов в задкулисие, а тя е негова политическа рожба\nРумен Петков: В БСП е зловещо – Корнелия обвинява Гергов в задкулисие, а тя е негова политическа рожба\nIna Drumeva 06/05/2017\tНовини, Честно Казано 1 коментар 1,431 Показвания\nХристос Воскресе! – с този изненадващ поздрав на Гергьовден започна разговорът между Люба Кулезич и бившия депутат Румен Петков. Видният представител на лявото политическо пространство обясни, че спазва християнските традиции, според които миряните се поздравяват за Възкресение чак до Петдесетница. „Аз съм кръстен и съм убеден, че без Светата православна църква, ние ще продължим да тънем в нравствена и морална нищета“, категоричен е Румен Петков.\nТой коментира темата с оградата на българо-турската граница, за която преди време изнесе скандална информация в публичното пространство. „Има стотици метри на границата, където съзнателно няма ограда – направено е така, че да може да се трафикират и хора, и животни, и стоки, и това е съвсем съзнателно. Показването на истината очевидно не води до автоматично доверие, когато имаш възможността да лъжеш систематично в медиите, хваща дикиш“, смята Петков. По думите му, хората искат да бъдат излагани – показваш им истината, а те не вярват.\n„За съжаление, не виждам особена перспектива пред кабинета. Ако се вгледате в програмата, ще видите, че вътре има цели сектори, в които няма визия за развитие – енергетика, вътрешна сигурност и ред, това са петна. Това няма как да не е умишлено, защото авторите на този документ не са глупави хора. Те просто не искат да поемат ангажименти, за чието неизпълнение няма да бъдат атакувани“, категоричен е Петков.\nОтносно проблемите в БСП и скандала ЦУМгейт, Петков коментира следното: „Винаги съм правил разлика между лидер и председател. В случая с г-жа Нинова, мисля, че тя не е лидер. За скандала с Георги Гергов, мисля че подобен тип публично говорене не е добро. Аз самият също съм влизал в публичното пространство с определени мои изрази и съм преосмислил това. Не мисля обаче, че само едната страна може да каже цялата истина.\nСпоред мен цялата история с това кафе в ЦУМ започва малко на накъртва на обществото. Ние в момента съучастваме в коментари на нещо, което не познаваме в детайли.\nКорнелия се държи като дете на задкулисието – тя обвинява Гергов в задкулисие, а всъщност е негова политическа рожба. Това е една от причините самият аз да напусна БСП – там има много зловещи неща. Там няма общо политическо ръководство, там няма публичност във вземането на решения и скандала с кафето в ЦУМ е само един от примерите за този начин на управление“, категоричен е Петков.\nТой коментира и загубата на партията му АБВ на последните парламентарни избори, след които формацията остана извън НС.\n„Една група социолози бяха употребени по много грозен начин и обясниха на обществото, че има две възможности – едната е ГЕРБ, другата е БСП . 30% от гласувалите за ГЕРБ, всъщност не искат ГЕРБ, а гласуват за БСП, както и обратно. Това внушение, това противопоставяне, всъщност доведе до този резултат. За съжаление, сега всички ние ще плащаме“, категоричен е Петков.\nКато лице извън активната политика, той обясни, че в момента се занимава с малък бизнес – дава консултации, участва в местни организации за самоуправление. „Участвам в ръководството на АБВ, убеден съм, че тя е партия с бъдеще. Имаме младо, силно ръководство от енергични хора и вярвам в тази кауза. Защото, ако оставим нещата на етап „на кафе в ЦУМ“, лявото ще се самоубие. Затова съм оптимист за АБВ. За себе си също съм оптимист. Аз съм жизнерадостен, енергичен човек. Аз съм един щастлив човек“, завърши Румен Петков.\nТагАБВ бсп Георги Гергов Конелия Нинова Румен Петков\nПредишен Ген. Димитър Шивиков: Армията ни е в колапс, духът на войниците е сведен до точка на замръзване\nСледващ Казусът „Марешки – рекетьор“ – право на отговор\n06/05/2017 от 13:20\nРумене! Не смяташ ли, че е време да млъкнеш! Какъв християнин си ти, след като на такъв свят празник оплюваш и изричаш такива грозни думи и лъжи! Като знаеш толкова много за разни нередни неща в държавата, в БСП и къде ли още не излез и кажи! Но мишоци като теб и обкръжението ти се скрихте и си гризкате от сиренцето, което откраднахте! Спирам до тук, защото ще се изкуша да пиша и други нелицеприятни неща, а не желая, защото съм наистина християнка, а не псевдо като теб!